Srđan Kalember
<s>Srđan Kalember (Sarajevo, 5. jun 1928 — Beograd, 2. februar 2016) bio je bivši jugoslovenski i srpski košarkaš.</s><s>Jedan je od osnivača Sportskog društva Crvena zvezda kao i njegove košarkaške sekcije.</s><s>Sa 9 osvojenih nacionalnih titula rekorder je Crvene zvezde.</s>

<s>Karijera 
Sportom je počeo da se bavi još kao dečak kada je 1938. godine na trci na 60 metara osvojio drugo mesto.</s><s>Kasnije se prisećao da je tom prilikom dobio poljubac od princeze Jelisavete Karađorđević.</s><s>Tokom Drugog svetskog rata igrao je fudbal za BASK, ali se bavio i ostalim sportovima.</s>

<s>Crvena zvezda 
Po završetku rata želeo je da se i dalje bavi fudbalom ali ga je Slobodan Ćosić nagovorio da igra košarku gde je manja konkurencija.</s><s>Bio je jedan od prisutnih na čuvenom sastanku u Deligradskoj ulici kada se formiralo Sportsko društvo Crvena zvezda.</s><s>Iako je u početku bio u drugom planu, ubrzo je dobio status standardnog prvotimca Crvene zvezde.</s><s>Od 1946. do 1954. godine nastupao je Crvenu zvezdu sa kojom je osvojio 9 nacionalnih titula.</s><s>Ukupno je za Zvezdu odigrao 108 utakmica i postigao 734 poena.</s><s>Ostao je zapamćen kao izvanredno krilo koje je sigurno pogađao iz ugla.</s>

<s>Nakon Crvene zvezde igrao je u francuskoj za ekipu Nanta.</s><s>Kasnije se posvetio trenerskom poslu i radio je niz godina u Francuskoj.</s><s>U Francusku je otišao 1958. i sa kraćim prekidima tamo je bio do 1989. godine.</s><s>Jedno vreme je bio trener i muške i ženske ekipe Jugoplastike iz Splita kao i Sloge iz Kraljeva.</s>

<s>Reprezentacija 
Za reprezentaciju je igrao 47 puta. nastupao je na Evropskom prvenstvu u Pragu 1947. i u Moskvi 1953. godine.</s><s>Takođe, bio je deo reprezentacije koja je igrala na Svetskom prvenstvu u Buenos Ajresu 1950. godine.</s>

<s>Ostalo 
Rođen je od oca Jovana, pukovnika avijacije, i majke Julije (1899—1999) čiji je stric bio Dušan Simović.</s><s>Oženio se 1971. godine sa košarkašicom Natašom Bebić, a dobili su ćerku Olju 1973. godine.</s>

<s>Preminuo je 2. februara 2016. godine.</s>

<s>Reference</s>

<s>Spoljašnje veze 
 Na današnji dan rođen Srđan Kalember</s>

<s>Jugoslavenski košarkaši
Srpski košarkaši
Košarkaši Crvene zvezde
Niska krila
Jugoslavenski košarkaški treneri
Srpski košarkaški treneri
Treneri KK Splita
Biografije, Sarajevo</s>

